ലഖിംപുര് ഖേരി സംഘര്ഷം: വാഹനം ഇടിച്ചുകയറ്റിയത് മന്ത്രിയുടെ മകനെന്ന് കര്ഷകര് അജ്ഞാതന് വെടിയും ഉതിര്ത്തു, യു.പിയില് കര്ഷക രോഷം ലഖ്നോ: മന്ത്രിമാരുടെ വാഹനവ്യൂഹം ഇടിച്ചുകയറ്റിയതിനെതുടര്ന്ന് കര്ഷകര് മരിച്ച സംഭവത്തില് പുതിയ വഴിത്തിരിവ്. വാഹനം ഇടിച്ചുകയറ്റിയത് കേന്ദ്ര മന്ത്രിയുടെ മകനാണെന്ന് കര്ഷകര് ആരോപിച്ചു. കേന്ദ്രമന്ത്രി അജയ് മിശ്രയുടെ മകന് ആശിഷ് ആണ് വാഹനം ഇടിച്ചുകയറ്റിയതെന്നാണ് കര്ഷകര് പറയുന്നത്. അജ്ഞാതനായ ഒരാള് പ്രതിഷേധക്കാര്ക്കുനേരേ വെടിയുതിര്ത്തതായും പ്രദേശത്തുണ്ടായിരുന്നവര് പറയുന്നു. ഉത്തര്പ്രദേശിലെ ലഖിംപുര് ജില്ലയിലാണ് സംഭവം. സംഭവത്തില് മൂന്നുപേര് മരിക്കുകയും എട്ടുപേര്ക്ക് പരിക്കേല്ക്കുകയും ചെയ്തു എന്നാണ് പ്രാഥമിക റിപ്പോര്ട്ട്. പരിക്കേറ്റവരുടെ നില ഗുരുതരമാണ്. സമരരംഗത്തുണ്ടായിരുന്ന കര്ഷകരാണ് മരിച്ചത്. ഇതേതുടര്ന്ന് സ്ഥലത്ത് സംഘര്ഷം പൊട്ടിപ്പുറപ്പെട്ടു. പ്രദേശവാസികള് വാഹനങ്ങള്ക്ക് തീയിട്ടതായി ദേശീയ മാധ്യമങ്ങള് റിപോര്ട്ട് ചെയ്തു. ഉത്തര്പ്രദേശ് ഉപമുഖ്യമന്ത്രി കേശവ് പ്രസാദ് മൗര്യയുടെ വാഹനവ്യൂഹമാണ് സമരക്കാര്ക്കുനേരേ ഇടിച്ചുകയറിയത്. ബന്വീര് ഗ്രാമത്തില് കേന്ദ്രമന്ത്രി അജയ് മിശ്ര സംഘടിപ്പിച്ച പരിപാടിയില് പങ്കെടുക്കാനാണ് യു.പി ഉപമുഖ്യമന്ത്രി കേശവ് പ്രസാദ് മൗര്യ എത്തിയത്. മന്ത്രിയെത്തുന്ന വിവരമറിഞ്ഞ് പ്രതിഷേധക്കാര് ഹെലിപാഡ് കയ്യേറി. തുടര്ന്ന് അദ്ദേഹം ലഖ്നൗവില് നിന്ന് റോഡ് മാര്ഗം ലഖിംപൂരിലെത്തുകയായിരുന്നു. പാലിയ, ഭീര, ബിജുവാ, ഖജൂരിയ, സമ്ബൂര്ണ നഗര് തുടങ്ങിയ ഗ്രാമങ്ങളില്നിന്ന് കര്ഷകര് കൈകളില് കറുത്ത പതാകകളുമായി എത്തിയാണ് മന്ത്രിക്കെതിരേ പ്രതിഷേധിച്ചത്.കഴിഞ്ഞ ദിവസം ആയിരക്കണക്കിന് കര്ഷകര് ടികുനിയയിലേക്ക് മാര്ച്ച് നടത്തുകയും ഉത്തര്പ്രദേശ് സര്ക്കാരിനെതിരെ പ്രതിഷേധിക്കുകയും ചെയ്തിരുന്നു. ഇതിനിടയിലാണ് കേന്ദ്ര മന്ത്രിയുടെ പരിപാടിക്കായി ഉപമുഖ്യമന്ത്രി എത്ത്തിയ.പരിക്കേറ്റ കര്ഷകരെ കാണാന് താന് ലഖിംപൂരിലെത്തുമെന്ന് ഭാരതീയ കിസാന് യൂനിയന് വക്താവ് രാകേഷ് ടികായത്ത് പറഞ്ഞു. പ്രദേശത്ത് സൈന്യത്തെ വിന്യസിച്ചിരിക്കുകയാണ്. പ്രദേശം ഇപ്പോള് നിയന്ത്രണത്തിലാണ്. ക്രമസമാധാന നില സുരക്ഷിതമാണ്. സംഘര്ഷ സ്ഥലത്ത് കനത്ത സുരക്ഷ ഏര്പ്പെടുത്തിയിട്ടുണ്ട്. ലോക്കല് പോലീസും പിഎസിയും പ്രദേശം അവരുടെ നിയന്ത്രണത്തിലാക്കിയിട്ടുണ്ട്ലഖിംപുര് ഖേരിയിലെ ജില്ലാ മജിസ്ട്രേറ്റ് അരവിന്ദ് കുമാര് പറഞ്ഞു.